Eurominca

Euromince alebo eurové mince sú mince meny Európskej menovej únie euro a spolu s eurobankovkami boli dané do obehu 1. januára 2002 ako hotovostné platidlo. Jedno euro sa delí na 100 eurocentov.

Platidlá nižších nominálnych hodnôt (nominálov) sú emitované v tvare mincí, ktorých počet bol stanovený na osem. Mince majú stanovenú spoločnú rubovú stranu (reverz) pre všetky emitujúce národné banky eurozóny (vrátane mikroštátov na základe zvláštnych dohôd) a lícnu národnú stranu (averz) s vlastným motívom emitujúcej národnej banky.

Určité nejasnosti týkajúce sa lícnej a rubovej strany euromince boli usmernené na neformálnom zasadnutí Rady ministrov financií vo Verone v apríli 1996 takto: spoločná strana je rubovou (reverz) a národná strana je lícnou (averz).Commission Recommendation of 29 September 2003 on a common practice for changes to the design of national obverse sides of euro circulation coins (PDF), OJ L 264, 2003-10-15, pp. 38-39; EU doc. nr. C(2003) 3388.

Počty obehových mincí, a rôznych pamätných mincí boli v rámci eurozóny upravené do presných kvót. Voľba motívov rubových strán mincí je v kompetencií emitujúcich národných bánk, zatiaľ čo zmena mincí ako celku je v kompetencii Európskej centrálnej banky (ECB).

 Séria 2002 
Pôvodné návrhy 10-, 20- a 50-centových mincí vyobrazujú obrys každého z členských štátov európskej pätnástky. To znamenalo, že každý štát bol vyobrazený oddelene od ostatných, čo symbolizovalo Európu tvorenú mnohými ostrovmi. Členovia EÚ, ktoré nie sú súčasťou eurozóny (Spojené kráľovstvo, Švédsko a Dánsko) boli tiež vyobrazení. 

Na 1 € a 2 € minciach sa objavila pevnina súdržnejšia hoci hranice sú označené. Vertikálne hrebene prechádzajú miestami nevyobrazených krajín. Všetky mince vyobrazujú 12 hviezd v ich dizajne. 

Niektoré mince sú datované rokmi 1999, 2000, prípadne 2001, keď už bola mena formálne ustanovená (iba francúzske, španielske, belgické, fínske a holandské mince). Tieto krajiny tradične označujú mince rokom razby, teda skôr ako rok, v ktorom boli uvedené do obehu.

 Séria 2007 
V roku 2007 bol zavedený nový design mincí s cieľom zohľadniť rozšírenie EÚ v roku 2004. Konštrukcia stále zachováva všetky prvky pôvodných návrhov, vrátane dvanástich hviezd, ale mapa pätnástich delených štátov je nahradená jednou zobrazujúcou Európu „ako kontinent“ bez hraníc. Vertikálne hrebene sa objavujú len v miestach „mora“. 

Cyprus je zobrazený niekoľko stoviek kilometrov severozápadne od jeho skutočnej geografickej polohy podľa mapy. Na 1- a 2-eurových minciach je ostrov zobrazený priamo na východ od pevninského Grécka, na 10-, 20- a 50-centových eurominciach priamo pod Krétou. Pôvodný návrh Európskej komisie navrhoval zobraziť Turecko na mape, ale tento návrh zamietla Rada. Takto sa odrazil odpor Rady k ambíciám Turecka o členstvo v EÚ. 

Prvá emisia týchto mincí bola vyrazená v roku 2006, vo fínskej mincovni, pre slovinskú centrálnu banku. Tieto mince sa do obehu dostali v roku 2007, spolu s ostatnými krajinami okrem Portugalska, Rakúska, San Marína, Talianska a Vatikánu. Tie zmenu aplikovali v roku 2008, pretože motív je od toho roku záväzný pre existujúce členské štáty eurozóny. Jeden, dva a päť centové euromince mince zostali nezmenené, pretože ukazujú, Európa našla svoje miesto vo svete, a to i napriek tomu, že na mape je stále zvýraznená pôvodná „európska pätnástka“.

 Séria 2017 
Od roku 2017 začali jednotlivé členské štáty s modifikáciou vzoru rubovej strany mincí s nominálnou hodnotou 1, 2 a 5 centov. Tento vzor sa vyznačuje menšou a zaoblenejšou číslicou a dlhšími úsekmi čiar na vonkajšej strane hviezd pri okraji mince. Slovenské mince prešli na nový vzor v roku 2019, kedy boli ešte razené obe ich verzie. Vzor mincí s nominálnou hodnotou 10, 20 a 50 centov začal podstupovať analogickú aktualizáciu v roku 2025.

 Technické parametre mincí 
Mince sa razia v rôznych členských krajinách, ktoré často využívajú polotovary vyrobené v birminghamskej mincovni v Anglicku. Problém nastal v rozlíšení mincí vyrobených podobnými technikami z podobných polotovarov. Napríklad minca 1 turecká líra sa veľmi podobá dvojeurovej minci, veľkosťou aj hmotnosťou. Obe mince môžu byť v automatoch rozpoznané ako 2 eurá (ktoré majú asi 4-násobnú hodnotu). Niektoré automaty boli preto vylepšené za účelom rozpoznania jednolírovej mince.

 Okraj mince 
Okraj euromince nominálu 2€ je v každej emitujúcej krajine razený s vlastným motívom – kombináciou znakov, prípadne textom po obvode razenom do kolmo zúbkovaného okraja. Dosiaľ jediná krajina (Fínsko) využila možnosť rôznych motívov pri emitovaní pamätných mincí. 
 Krajina  Motív  Séria  Okraj  Text  AT  2002 2007 500px  BE  2002 2007 500px   BG  2007 500px Nápis “БОЖЕ ПАЗИ БЪЛГАРИЯ” (“BOŽE PAZI BŬLGARIA”: “BOH OCHRAŇUJ BULHARSKO” v bulharčine) uvedený dvakrát, v každom smere raz.  CR  2007 500px Nápis "O LIJEPA O DRAGA O SLATKA SLOBODO" ("Ó KRÁSNA, Ó DRAHÁ, Ó SLADKÁ SLOBODA" v chorvátčine, z hry Dubravka).  CY  2007 500px nominál s názvom meny striedavo v gréckej a latinskej abecede.  EE  2007 File:Estonian 2 euro coin edge (condensed).svgnázov emitujúcej krajiny v estónčine, oddelený krúžkom.  FI  2002 2007 500pxnázov emitujúcej krajiny vo fínskom a švédskom jazyku, tri levie hlavy.  FR  2002 2007 500px   DE  2002 2007 500pxJednota a právo a sloboda, orlica.   2002 2007 500pxdlhý názov emitujúcej krajiny v gréckej abecede, hviezdička.  IE  2002 2007 500px   IT  2002 2007 500px   LU  2002 2007 500px   MT  2007 500px   MC  2002 2007 500px   NL  2002 2007 500px text „Boh s nami“ prerušovaný hviezdičkami.  PT  2002 2007 500px   SM  2002 2007 500px   SK  2007 500pxDlhý názov emitujúcej krajiny v latinskej abecede, hviezdička, lipový lístok, hviezdička.  SI  2007 500pxKrátky názov emitujúcej krajiny v latinskej abecede, plný krúžok.  ES  2002 2007 500px   VA  2002 2007 500px   FI  2005 500px Skratka pre OSN vo fínčine, letopočet 1945 – 2005, skratka pre OSN vo švédčine, tri levie hlavy.  FI  2007 500px Text „50 rokov európskej zmluvy“ vo švédčine.  FI  2009 500px Text „Hospodárska a menová únia HMÚ“ vo fínčine.

 Európske mincovne 
Každá krajina, ktorá je členom eurozóny, má vlastnú mincovňu a keď splní podmienky, má právo raziť euromince. Krajiny bez vlastnej mincovne razia mince v rôznych mincovniach v rámci eurozóny. Viac informácií o razbe je na stránkach informujúcich o eurominciach jednotlivých krajín a na stránkach pamätných euromincí pre jednotlivé roky. 
 Krajina  Vlas­tná min­covňa  Názov mincovne, Lokalita  Značka  Aktivita  Webstránka  Rakúsko style=width:5%   Rakúska mincovňa, Viedeň -  1194 - doteraz austrian-mint.at  Belgicko    Belgická kráľovská mincovňa, Brusel Hlava archanjela Sv. Michaela   1932 - 2017   Fínsko    Fínska mincovňa, Vantaa Štátny znak Fínska v kruhu  1860 - doteraz  mint.fi  Francúzsko    Monnaie de Paris, Paríž   864 - doteraz  monnaiedeparis.fr  Nemecko  rowspan=5  Štátna mincovňa, Berlín  A  1871 - doteraz  muenze-berlin.de Bavorská štátna mincovňa, Mníchov  D  1872 - doteraz  hma.bayern.de Štátna mincovňa Bádensko-Württembersko, Stuttgart  F  1872 - doteraz  staatlichemuenzenbw.de  Štátna mincovňa Bádensko-Württembersko, Karlsruhe  G  1872 - doteraz  staatlichemuenzenbw.de  Hamburská krajská mincovňa, Hamburg  J  1875 - doteraz  muenzehamburg.de  Grécko    Grécka národná mincovňa, Atény Palmeta   - doteraz  bankofgreece.gr   Írsko    Írska mincovňa, Sandyford -  1926 - doteraz  centalbank.ie  Taliansko    Štátna mincovňa a polygrafický inštitút, Rím R (Rím)  269 p.n.l. - doteraz (v roku 1978 zlúčená s Polygrafickým inštitútom) ipzs.it  Luxembursko   –  Monako   –  Holandsko    Holandská kráľovská mincovňa, Utrecht   1567 - doteraz  knm.nl  Portugalsko    Národná mincovňa, Lisabon INCM  13. storočie - doteraz (v roku 1972 zlúčená s Imprensa Nacional)  incm.pt  San Maríno   –  Španielsko    Kráľovská mincovňa, Madrid Kráľovská korunu nad M    1893 - doteraz  fnmt.es  Vatikán   –  Slovinsko   –  Cyprus   –  Malta   –  Slovensko    Mincovňa Kremnica, Kremnica MK v kruhu   1328 - doteraz  mint.sk  Estónsko   –  Andora  –  Lotyšsko  –  Litva    Litovská mincovňa, Vilnius LMK v kruhu   1990 - doteraz  kalykla.lt

 Referencie 

 Iné projekty 


Kategória:Euro